Зараз на комплексе ўтрымліваюцца 800 дойных кароў, 563 цялушкі для аднаўлення статку, бычкі адпраўляюцца на жывёлагадоўчы комплекс гаспадаркі па вытворчасці ялавічыны “Пясочная”. Дойны статак фермы абслугоўваюць пяць асноўных даярак у даільнай зале пазменна. У такім жа рэжыме працуюць два слесары па абслугоўванні даільнага абсталявання, чатыры аператары-жывёлаводы па абслугоўванні вытворчых памяшканняў, столькі ж цялятніц па абслугоўванні маладняку, два лабаранты-племрахункаводы, два механізатары, занятыя кармленнем наяўнага пагалоўя.